
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 10ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  198/2014

ΘΕΜΑ: Έγκριση του 1ου ΑΠΕ και του 1ου ΠΚΤΜΝΕ του έργου: [Θεματικό Πάρκο «Ξυστρής»] με ΑΜ 21/12
    Στον Πύργο, σήμερα στις 16 του μηνός Ιουνίου, του έτους 2014, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 25871/12-6-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010), η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία (προσήλθε στο 10ο θέμα της Η.Δ.), 9. Μπίρμπας Κων/νος, 10.  Ανδρικόπουλος Ανδρέας, 11. Ανδρικόπουλος Φώτιος, 12. Μποσμής Κων/νος, 13. Ρωμαίος Στέφανος, 14. Ανδριόλας Γεώργιος, 15. Σεϊντής Βασίλειος, 16. Λιατσής Δημήτριος, 17. Γεράνιος Κων/νος, 18. Αγγελακοπούλου Ανδριάνα (Αντιπρόεδρος Δημοτικού Συμβουλίου), 19. Μεσσαλάς Δημήτριος, 20.  Γιάνναρος Χρήστος – Επικεφαλής της παράταξης «Λαϊκή Συσπείρωση», 21. Καραμπέτσος Αθανάσιος, 22. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 23. Μικελόπουλος Γεώργιος (ανεξάρτητος δημοτικός σύμβουλος), 24. Μπελόκας Διονύσιος (ανεξάρτητος δημοτικός σύμβουλος), 25. Διαμαντόπουλος Κων/νος (ανεξάρτητος Δημοτικός Σύμβουλος).
ΑΠΟΝΤΕΣ: 1. Παναγόπουλος Ιωάννης, 2. Φραγκαντώνης Παναγιώτης, 3. Τζουανόπουλος Δημήτριος, 4. Αντωνέλος Δημήτριος, 5. Δημόπουλος Φώτιος, 6. Κουρμπανάς Γεώργιος, 7. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου»,οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)

Επίσης με την αριθμό πρωτ. 25871/12-6-2014 έγγραφη πρόσκληση του Προέδρου του Δ.Σ προσκλήθηκε στη συνεδρίαση και ο Πρόεδρος της Δ.Κ Πύργου κ. Γεώργιος Λαμπρόπουλος, ο οποίος δεν είχε προσέλθει στη συνεδρίαση, όταν το θέμα τέθηκε προς ψήφιση και έγκριση. 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη. 

--------------------------------------------                                                                
Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».

Τίθεται υπόψη του Σώματος, βάσει του άρθρου 67 παρ. 7, το 2ο, προ ημερήσιας διάταξης σχετικά με την έγκριση του 1ου ΑΠΕ και του 1ου ΠΚΤΜΝΕ του έργου: [Θεματικό Πάρκο «Ξυστρής»] με ΑΜ 21/12.
Το συγκεκριμένο έργο, όπως αναφέρεται και στην αριθ. 1765/16-6-14 εισήγηση της Δ/νσης Τεχνικών Υπηρεσιών και Περιβάλλοντος, είναι συγχρηματοδοτούμενο και επομένως μπορεί να συζητηθεί κατ’ εξαίρεση σύμφωνα με τις διατάξεις της παρ. 2 του άρθρου 1 του Ν. 4257/14 [ΦΕΚ 93Α/14-4-14]. Για την ομαλή λοιπόν εξέλιξη των εργασιών και προκειμένου να κατασκευασθεί και να παραδοθεί πλήρες λειτουργικό το έργο, ζητείται η έγκριση του κατεπείγοντος αυτού. 
Επίσης όπως ενημέρωσε το Σώμα ο Προϊστάμενος της Δ/νσης Τεχνικών Υπηρεσιών και Περιβάλλοντος, η Ενδιάμεση Διαχειριστική Αρχή της Περιφέρειας Δυτικής Ελλάδος απέστειλε σήμερα 16/6/14 με αριθ. πρωτ. 2603 έγγραφο, με το οποίο διατυπώνει τη σύμφωνη γνώμη της για την προέγκριση του 1ου ΑΠΕ και του 1ου ΠΚΤΜΝΕ

Το Σώμα ομόφωνα ενέκρινε το κατεπείγον του θέματος.
Συνεχίζοντας τη διαδικασία ο Πρόεδρος έθεσε υπ’ όψη των δημοτικών συμβούλων την  αριθ. 1765/16-6-14 εισήγηση της Δ/νσης Τεχνικών Υπηρεσιών και Περιβάλλοντος με την οποία διαβιβάζονται προς έγκριση ο 1ος ΑΠΕ και το 1ο ΠΚΤΜΝΕ του έργου [Θεματικό Πάρκο «Ξυστρής»]
Σύμφωνα με την αιτιολογική που συνοδεύει τον 1ο ΑΠΕ και το 1ο ΠΚΝΤΜΕ

Αντικείμενο της εργολαβίας είναι:
· η κατασκευή υπαίθριας Λαϊκης Αγοράς

· η δημιουργία θέσεων παρκινγκ εντός του χώρου της λαϊκής αγοράς

· η κατασκευή χώρων υγιεινής πλησίον της λαϊκής αγοράς

· η κατασκευή νέου κτιρίου, συνολικού εμβαδού 1.500,00τ.μ με χρήση τη φιλοξενία γενικών περιοδικών εκθέσεων [εκθετήριο αγροτικών προϊόντων, προϊόντων λαϊκής τέχνης και εκθέσεων πολιτιστικού εν γένει ενδιαφέροντος) με W.C και χώρο αναψυκτηρίου

· η διαμόρφωση υπαίθριου θερινού σινεμά – θεατρικών παραστάσεων
· η κατασκευή οργανωμένης παιδικής χαράς με βάση τα πρότυπα ΕΛΟΤ συνολικής επιφάνειας 1.117,50τ.μ περίπου,

· η διαμόρφωση χώρων αναψυχής όπως ποδηλατοδρόμου και περιπάτου καθώς και χώρων πρασίνου.

Το έργο αποτελεί το 1ο Υποέργο της Πράξης «Ολοκληρωμένο Σχέδιο Αστικής Ανάπλασης «Υψικάμινος» με αρ. πρωτ. 315/18-01-2013 Απόφαση Ένταξης στον άξονα προτεραιότητας «07-Αειφόρος Ανάπτυξη και Ποιότητα Ζωής Δυτικής Ελλάδας» στο Ε.Π Δ.Ε.Π.Ι.Ν, με συγχρηματοδότηση από το Ευρωπαϊκό Ταμείο Περιφερειακής Ανάπτυξης.
Φορέας του έργου είναι ο δήμος Πύργου και διευθύνουσα υπηρεσία η Δ/νση Τεχνικών Υπηρεσιών και Περιβάλλοντος, Τμήμα Μελετών και Εκτέλεσης Έργων.

Το ποσό της σύμβασης ανέρχεται στο ποσό των 2.916.201,96€
Στον 1ο ΑΠΕ γίνεται μια τακτοποίηση των ποσοτήτων της αρχικής σύμβασης. Οι υπερβάσεις ορισμένων ποσοτήτων [κυρίως εργασίες κατεδαφίσεων] οφείλονται αποκλειστικά σε προμετρητικά λάθη της μελέτης. Συμπληρωματικά επίσης γίνονται κάποιες μικρές μεταβολές στη μελέτη του έργου που δεν επηρεάζουν ιδιαίτερα το φυσικό και οικονομικό αντικείμενό του. Για τις μεταβολές αυτές ακολουθείται η διαδικασία του άρθρου 45 παρ. 2 του Ν. 3669/08. Οι μεταβολές αφορούν στη μικρή στροφή του κτηρίου για την προσαρμογή του με την ισχύουσα και την προτεινόμενη οικοδομική γραμμή και στη δημιουργία εισόδου προς το οικόπεδο από τη βόρεια πλευρά αντί της νότιας πλευράς που προβλέπονταν αρχικά λόγω προβλημάτων στην ολοκλήρωση διάνοιξης των οδών του σχεδίου πόλης. Έτσι λοιπόν έχουμε μερική ανάλωση των απροβλέπτων για την κάλυψη των προμετρητικών λαθών αλλά και σε κονδύλια για νέες εργασίες (1ο ΠΚΝΤΜΕ) που προέκυψαν και δεν είχαν προβλεφθεί, αλλά ήταν απαραίτητες για την συνέχιση του έργου. Πιο συγκεκριμένα:
Ο 1ος ΑΠΕ συντάχθηκε για να συμπεριλάβει αυξήσεις των συμβατικών ποσοτήτων, κυρίως στις εργασίες καθαιρέσεων:

1. Καθαίρεση στοιχείων κτισμάτων με φέροντα στοιχεία από οπλισμένο σκυρόδεμα για ύψος πέρα των 4.00μ. αύξηση της ποσότητας από 157,00μ3 σε 558,10μ3, ήτοι 401,10μ3, αύξηση της δαπάνης κατά 10.428,60€. Η αύξηση οφείλεται σε λάθος προμέτρηση της μελέτης.

2. Καθαιρέσεις πλινθοδομών, αύξηση της ποσότητας από 294,14μ3 σε 348,56μ3, ήτοι 54,42μ3, αύξηση της δαπάνης κατά 1,806,74€. Η αύξηση οφείλεται σε λάθος προμέτρηση της μελέτης.
3. Γενικές εκσκαφές σε έδαφος γαιώδες – ημιβραχώδες, αύξηση της ποσότητας από 2.387,97μ3 σε 2.690,24μ3, ήτοι 302,27μ3, αύξηση της δαπάνης κατά 1.057,94€. Η αύξηση οφείλεται σε λάθος προμέτρηση της μελέτης.

4. Εξυγιαντικές στρώσεις με θραυστό υλικό λατομείου, αύξηση της ποσότητας από 678,51μ3 σε 992,43μ3 ήτοι 313,92μ3, αύξηση δαπάνης κατά 5.776,13€. Η αύξηση οφείλεται σε λάθος προμέτρηση της μελέτης.

5. Καθαίρεση μεταλλικών κατασκευών, αύξηση της ποσότητας από 5.000χλγ σε 15.000χλγ ήτοι 10.000χλγ, αύξηση δαπάνης κατά 3.000€. Η αύξηση οφείλεται σε λάθος προμέτρηση της μελέτης. Ακριβής ζύγιση μετά την καθαίρεση και την εκποίηση από το δήμων των σιδηρών αντικειμένων.

6. Φορτοεκφόρτωση προϊόντων εκσκαφών με μηχανικά μέσα, αύξηση ποσότητας από 2.912,61μ3 σε 7.666,01μ3, ήτοι 4.753,40€ αύξηση της δαπάνης κατά 5.704,08€. Η αύξηση οφείλεται στη μεταβολή της ποσότητας των γενικών εκσκαφών και των ποσοτήτων των καθαιρέσεων των μεμονωμένων στοιχείων.
7. Προμήθεια, μεταφορά επί τόπου, διάστρωση και συμπύκνωση σκυροδέματος με χρήση αντλίας ή πυργογερανού για κατασκευές από σκυρόδεμα C16/20, αύξηση της ποσότητας από 357,55μ3 σε 525,00μ3 σε 525,00μ3 ήτοι 167,45μ3 αύξηση της δαπάνης κατά 16.376,61€. Η αύξηση οφείλεται σε λάθος προμέτρηση της μελέτης και την κατασκευή νέου τοίχου περίφραξης μετά την καθαίρεση του υφιστάμενου [που παρουσίαζε πρόβλημα ευστάθειας].

8. Ξυλότυποι χυτών τοίχων, αύξηση της ποσότητας από 358,91μ2 σε 1500μ2, ήτοι 1141,09μ2 αύξηση της δαπάνης κατά 13.236,64€. Η αύξηση οφείλεται σε λάθος προμέτρηση της μελέτης και την κατασκευή νέου τοίχου περίφραξης μετά την καθαίρεση του υφιστάμενου [που παρουσίαζε πρόβλημα ευστάθειας].
9. Ξυλότυποι συνήθων χυτών κατασκευών, αύξηση της ποσότητας από 592,96μ2 σε 922,02μ2, ήτοι αύξηση της δαπάνης 4.376,50€. Η αύξηση οφείλεται σε λάθος προμέτρηση της μελέτης.

10. Αγωγοί από οπλισμένους τσιμεντοσωλήνες τύπου καμπάνας Φ0,80 της σειράς 75 από 193,19μ σε 195,3μ ήτοι αύξηση 194,96€. Η αύξηση οφείλεται σε λάθος προμέτρηση της μελέτης.

Οι αυξήσεις των ποσοτήτων οφείλονται καθαρά και μόνο σε λάθη της προμέτρησης και όχι σε αλλαγές του βασικού σχεδίου του έργου όπως αυτό έχει ενταχθεί.

Το 1ο ΠΚΝΤΜΕ  συντάχθηκε για να συμπεριλάβει τρεις νέες εργασίες οι οποίες κρίθηκαν απαραίτητες για την σωστή κατασκευή και λειτουργία του έργου και είναι οι παρακάτω:
1. Κατασκευή επιχωμάτων, εργασία που προβλεπόταν στη μελέτη και εκ παραδρομής δεν είχε τιμολογηθεί.

2. Γεωύφασμα θεμελίωσης επιχωμάτων σε μαλακά εδάφη, για την βελτίωση της συμπεριφοράς της προβλεπόμενης εξυγιαντικής στρώσης κάτω από τη θεμελίωση του κτιρίου. Η εργασία κρίθηκε απαραίτητη μετά την εκτέλεση των εκσκαφών για τη θεμελίωση του κτιρίου λόγω της κακής ποιότητας του εδάφους.

3. Προσαύξηση της τιμής του τσιμεντοσωλήνα Φ80 λόγω της αύξησης της διαμέτρου και τοποθέτηση αγωγού Φ120. Από τη μελέτη προβλέπονταν αγωγός Φ80 αποχέτευσης ομβρίων του γηπέδου. Κατά τη διάρκεια της εργασίας των γενικών εκσκαφών διαπιστώθηκε ότι το οικόπεδο διασχίζονταν από άλλο αγωγό Φ80 ημικατεστραμμένο ο οποίος έπρεπε να αποκατασταθεί προκειμένου να μην δημιουργηθούν προβλήματα καθιζήσεων στο μέλλον. Οπότε κρίθηκε απαραίτητο από την τεχνική υπηρεσία του δήμου αντί της κατασκευής δύο αγωγών Φ80 η κατασκευή ενός Φ120, λύση η οποία είναι μεταξύ των άλλων και οικονομικότερη.
Οι παραπάνω εργασίες συμπεριλαμβάνονται στο συνημμένο 1ο ΠΚΤΜΝΕ και τιμολογήθηκαν με τιμές από τα εγκεκριμένα τιμολόγια.

Οι αυξήσεις των ποσοτήτων καθώς και οι νέες εργασίες καλύπτονται από μέρος του κονδυλίου των απροβλέπτων δαπανών. Στον παρόντα ΑΠΕ δεν υπάρχουν επί έλαττον δαπάνες.

Ο 1ος ΑΠΕ αναλύεται ως εξής:

Δαπάνη εργασιών μετά Γ.Ε & Ε.Ο                               2.075.966,19€

Λογιστικό λάθος                                                                   -0,04€

Απρόβλεπτα                                                                197.512,59€

Πρόβλεψη αναθεώρησης                                                28.777,87€

Άσφαλτος                                                                    68.639,29€

Δαπάνη για Φ.Π.Α                                                       545.306,06€
Συνολική δαπάνη                                                     2.916.201,96€

Ο προτεινόμενος 1ος ΑΠΕ βρίσκεται σε ισοζύγιο με την αρχική σύμβαση και κλείνει στο ποσό των 2.916.201,96€.

Μετά τα παραπάνω, προτείνεται να εγκριθεί ο προτεινόμενος 1ος ΑΠΕ και 1ο ΠΚΝΤΜΕ προκειμένου να κατασκευασθεί και να παραδοθεί πλήρες, λειτουργικό και αυτοτελώς επιμετρήσιμο το φυσικό αντικείμενο του εγκεκριμένου τεχνικού δελτίου χωρίς αλλαγή του βασικού σχεδίου του έργου και όπως ακριβώς περιγράφεται στην εγκεκριμένη μελέτη.   
· Επισημαίνεται ότι το Τεχνικό Συμβούλιο Δημοσίων Έργων της Περιφερειακής Ενότητας Ηλείας  με το 3/14 (θέμα 2ο ) πρακτικό του, ομόφωνα γνωμοδοτεί υπέρ της έγκρισης του 1ου ΑΠΕ και του 1ου ΠΚΤΜΝΕ του ως άνω έργου ποσού 2.916.201,96€ με ΦΠΑ, αναδόχου ΔΟΞΑ ΑΒΕΤΕ.
Επίσης η Ενδιάμεση διαχειριστική Αρχή της Περιφέρειας Δυτικής Ελλάδας με το αριθ. 2603/14 έγγραφό της, διατυπώνει τη σύμφωνη γνώμη της για την προέγκριση του 1ου ΑΠΕ και του 1ου ΠΚΤΜΝΕ                 

Καλούνται οι δημοτικοί σύμβουλοι, ν’ αποφασίσουν επί του θέματος].


Το Δημοτικό Συμβούλιο Πύργου,

 λαμβάνοντας υπόψη:

1. Τις διατάξεις του άρθρου 65 του ν. 3852/10,

2. Τις διατάξεις του Ν. 3669/08

3. Το Π.Δ 609/85 όπως τροποποιήθηκε με το ΠΔ 210/97
4. Το 3/14 πρακτικό του Τεχνικού Συμβουλίου Δημοσίων Έργων της Περιφερειακής Ενότητας Ηλείας [ομόφωνη γνωμοδότηση υπέρ της έγκρισης του 1ου ΑΠΕ και του 1ου ΠΚΤΜΝΕ του ως άνω έργου 2.916.201,96€ με ΦΠΑ, αναδόχου ΔΟΞΑ ΑΒΕΤΕ]
5. το αριθ. 2603/14 έγγραφο της Ενδιάμεσης διαχειριστική Αρχή της Περιφέρειας Δυτικής Ελλάδας [διατύπωση σύμφωνης γνώμη για την προέγκριση του 1ου ΑΠΕ και του 1ου ΠΚΤΜΝΕ]                 
6. Την αριθ. 1765/16-6-14 εισήγηση της Δ/νσης Τεχνικών Υπηρεσιών και Περιβάλλοντος με την οποία διαβιβάζονται ο 1ος ΑΠΕ και το 1ο ΠΚΤΜΝΕ του αναφερόμενου έργου, μετά από διαλογική συζήτηση

ομόφωνα α π ο φ α σ ί ζ ε ι:

Εγκρίνει:

1. Το κατεπείγον του θέματος.
2.  Τον 1ο ΑΠΕ  και το 1ο ΠΚΤΜΝΕ του έργου: [Θεματικό Πάρκο «Ξυστρής»] με ΑΜ 21/12, που συντάχθηκε από την Δ/νση Τεχνικών Υπηρεσιών του δήμου, για τους αναφερόμενους στο σκεπτικό της απόφασης λόγους.

· 1ος ΑΠΕ βρίσκεται σε ισοζύγιο με την αρχική σύμβαση και κλείνει στο ποσό των 2.916.201,96€.
· Με τον 1ο ΑΠΕ και 1ο ΠΚΝΤΜΕ  θα κατασκευασθεί και θα παραδοθεί πλήρες, λειτουργικό και αυτοτελώς επιμετρήσιμο το φυσικό αντικείμενο του εγκεκριμένου τεχνικού δελτίου χωρίς αλλαγή του βασικού σχεδίου του έργου και όπως ακριβώς περιγράφεται στην εγκεκριμένη μελέτη.   

Η παρούσα απόφαση έλαβε αύξοντα αριθμό 198/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

